Bekendtgørelse om obligatorisk anvendelse af digital selvbetjening ved meddelelser, ansøgninger og anmeldelser efter skovloven

I medfør af § 45, stk. 1, nr. 2, i lov om skove, jf. lovbekendtgørelse nr. 690 af 26. maj 2023, som ændret ved lov nr. [x] af [x], fastsættes:

**§ 1.** ”Denne bekendtgørelse finder anvendelse for meddelelser og ansøgninger efter skovlovens § 3, § 4, § 6, § 12 og §§ 37-38 og anmeldelser efter skovlovens § 17, stk. 1, der indgives til Styrelsen for Grøn Arealomlægning og Vandmiljø.”

**§ 2.** Meddelelser, ansøgninger og anmeldelser efter skovloven skal indgives ved anvendelse af den digitale selvbetjening, som Styrelsen for Grøn Arealomlægning og Vandmiljø stiller til rådighed på sin hjemmeside.

*Stk. 2.* Styrelsen for Grøn Arealomlægning og Vandmiljø afviser en meddelelse, ansøgning og anmeldelse, der ikke indgives digitalt, jf. dog stk. 3.

*Stk. 3*. Styrelsen for Grøn Arealomlægning og Vandmiljø kan i særlige tilfælde undlade at afvise meddelelser, ansøgninger og anmeldelser, jf. stk. 2, herunder for personer med funktionsnedsættelse, der ikke kan betjene en computer, eller for personer, der ikke har adgang til computer, smartphone eller tablet eller er bosiddende i et område, hvor der ikke er mulighed for at etablere internetforbindelse.

**§ 3.** Bekendtgørelsen træder i kraft den 1. juli 2025.